open-index/open-wikipedia-markdown huggingface dataset:
Painard

**Painard** (kirderanniku murdes *pakk*; Pärnumaal *sugar* või *künnap*; Võru murdes *põigus*) on painutatud ristpuu, mis ühendab ree kodarapaare. Ree peas oli peapainard.

## Kasutamine
Painardid olid kasutusel kõikjal Euroopa kirdeosas. Ka Eestis oli painard regedel üldine, algselt ei kasutatud seda vaid Lääne-Eesti 
sidepulkregedel.

## Paigaldus
Painardid valmistati sitketest puuliikidest nagu künnapuu, jalakas, paju, saar jt. Valiti suhteliselt peenike, kuid ree laiusest umbes kaks korda pikem puu. Puusse lõigati õnarad, mis painutati ümber kodarate. Puu otsad tagasipainutati keskele ning kinnitati painardi keskosa külge puupulkadega, vitste või nööriga.
 
## Vaata ka
*aisad
*laudi
*kaust
*kodar

## Viited
Küllike Namm

**Küllike Namm** (sündinud  21. augustil 1960) on eesti advokaat. 

2022. aasta aprillis esitas prokuratuur vandeadvokaat Küllike Nammile kelmusekahtlustuse ja kahtlustuse võltsitud dokumendi kasutamises. Namm on koos maadevahetuse süüasjas karistatud maa-ameti eksjuhi Kalev Kanguri ning Porto Franco kriminaalasjas süüdistuse saanud endise Kiviõli Keemiatööstuse omaniku Toomas Tammega (s 21.03.1949) prokuratuuri kahtlustuse järgi toime pannud kelmuse, mille tulemusena on kohus Aseri sadama ümber käinud tsiviilasjas mõistnud OÜ-lt Roodevälja Terminal välja nõude, mida tegelikult ei olevatki olemas. 

Aprillis 2025 mõistis Tartu Ringkonnakohus vandeadvokaat Küllike Nammi süüdi toimingupiirangu rikkumises eriti suures ulatuses. Talle määrati rahaline karistus 13 485 eurot. Kohtu hinnangul esindas Namm Vihula valda Käsmu sadama detailplaneeringu menetluses, samal ajal olles seotud huvitatud osapoolega – MTÜ Käsmu Majaka Sadam juhatuse liikmena. Ta kasutas oma õigusalaseid teadmisi ja autoriteeti, et suunata planeeringuprotsessi MTÜ-le soodsas suunas, aidates kaasa sadamaprojekti heakskiidule. Kuigi tema tegevuse maht oli piiratud, hinnati selle mõju oluliseks, kuna planeering võimaldanuks rajada 1,5 miljoni euro suuruse investeeringuga sadama. Samuti leiti, et kirjaliku volituse puudumine ei vabasta vastutusest. 

2025. aasta novembris esitas Küllike Namm avalduse advokatuurist väljaarvamiseks alates 2. detsembrist 2025 ning advokatuuri juhatus on avalduse rahuldanud.

## Tunnustus

* Aasta advokaat (kutsetegevuse kategoorias, 2015)
* Rakvere Kroonimärk (2017)

## Viited


## Välislingid
Ringkonnakohus mõistis vandeadvokaat Küllike Nammi kuriteos süüdi, ERR, 04.04.2024
Szczytna

**Szczytna** (saksa *Rückers*) on linn Poolas Alam-Sileesia vojevoodkonnas Kłodzko maakonnas, Szczytna valla halduskeskus. Szczytna kesklinn asub Tšehhi piirist umbes 7 km kaugusel.

Szczytna sai linnaõigused 1973. aastal.

## Viited
Gazprom-Media

**Gazprom-Media Holding** (vene ОАО Газпром-Медиа Холдинг) on Venemaa meediakontsern.

Gazprom-Media Holding asutati 2000. aastal Gazpromi tütarettevõttena. 2005. aastal müüs Gazprom meediakontserni oma tütarettevõttele Gazprombankile.

Gazprom-Media Holding on enamusosanik järgmistes kanalites:

* telekanalid: NTV, TNT ja paljud teised
* raadiokanalid: Ehho Moskvõ, AvtoRadio, ...
* internetiportaalid: RuTube, ...
* trükimeedia: nädalakiri Itogi, telekava Sem dnei, ... 

## Juhtimine
### Tegevjuhid

* Viktor Iljušin (1997–1998)
* Sergei Zverev (1998–1999)
* Aleksandr Astafejev (1999–2000)
* Alfred Koh (2000–2001)
* Boris Jordan (2001–2003)
* Aleksandr Dõbal (2003–2004)
* Nikolai Senkevitš (2004–2013)
* Mihhail Lesin (2013–2015)
* Dmitri Tšernõšenko (2015–2020)
* Aleksandr Žarov (24. märtsist 2020)

### Nõukogu esimehed

* Aleksandr Kazakov (1998–2003)
* Aleksandr Dõbal (2003, 2004–2007)
* Konstantin Tšitšenko (2003–2004)
* Aleksei Miller (2007–)

## Viited

## Välislingid
* Gazprom-Media koduleht
Korčula

**Korčula** on Horvaatia linn, mis paikneb Aadria mere ääres Dalmaatsia ranniku Korčula saarel.

## Viited
Kąty Wrocławskie

**Kąty Wrocławskie** (saksa *Kanth*, kuni 1930. aastani *Canth*) on linn Poolas Alam-Sileesia vojevoodkonnas Wrocławi maakonnas, Kąty Wrocławskie valla halduskeskus. Kąty Wrocławskie asub Wrocławi kesklinnast umbes 21 km lääneedelas.

Canth sai linnaõigused enne 1298. aastat. Kuni 1945. aastani oli Saksamaa koosseisus.

## Viited
Korčula saar

**Korčula** on Dalmaatsia ranniku saar Aadria meres, mis kuulub Horvaatiale. 

Saarel elab üle 15 000 elaniku, kellest enamuse moodustavad horvaadid.

## Asulad
*Blato
*Korčula
*Vela Luka

## Viited
Dmitri Tšernõšenko

**Dmitri Nikolajevitš Tšernõšenko** (vene Дмитрий Николаевич Чернышенко; sündinud 20. septembril 1968 Saratovis) on Venemaa äri- ja riigitegelane. 2020. aastast on ta asepeaminister Mihhail Mišustini valitsuses.

Aastatel 2007–2014 oli ta Sotši taliolümpiamängude korralduskomitee esimees. 2014. aastast on Tšernõšenko Kontinentaalse hokiliiga president.

2015–2020 oli ta Gazprom-Media tegevjuht.

## Sanktsioonid
28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid. Tema Euroopa Liidu riikides asuv vara külmutati.

## Tunnustus
* Austuse orden 
* Sõpruse orden (2019)

## Viited
Pieńsk

**Pieńsk** (saksa *Penzig*) on linn Poolas Alam-Sileesia vojevoodkonnas Zgorzeleci maakonnas, Pieński valla halduskeskus. Pieńsk asub Saksamaa piiri ääres.

Asulat on esmamainitud 16. sajandil. Kuni 1945. aastani oli Saksamaa koosseisus. Linnaõigused sai Pieńsk 1962. aastal.

## Viited
Jaworzyna Śląska

**Jaworzyna Śląska** (saksa *Königszelt*) on linn Poolas Alam-Sileesia vojevoodkonnas Świdnica maakonnas, Jaworzyna Śląska valla halduskeskus. Jaworzyna Śląska asub Świdnicast umbes 8 km põhjaloodes.

Kuni 1945. aastani oli asula Saksamaa koosseisus. Linnaõigused sai Jaworzyna Śląska 1954. aastal. Jaworzyna Śląska on oluline raudteesõlm.

## Viited
Reservaaž (keraamika)

**Reservaaž** (prantsuse *réservage*) on keraamikas esinev eseme angoobiga kaunistamise viis. Reservaažil tekib savieseme pinnal kahevärviline siluetne joonis savikeha enda värvist ja angoobist.

## Tehnika
Need dekoorielemendid, kus soovitakse säilitada savikeha värvi, kaetakse eelpõletatud keraamilise eseme pinnal kinni kas rasva, õli või vahaga. Ese glasuuritakse või angobeeritakse ning kaetud piirkonnad jäävad glasuurist või angoobist puhtaks (vajadusel on võimalik valedele kohtadele kinnitunud glasuur või angoob hõlpsalt maha kraapida).

Ese põletatakse teist korda glasuurpõletusega. Põletusprotsessis põlevad orgaanilised ained välja.

## Viited
Laine Viileberg

**Laine Viileberg** (17. juuli 1925 – 28. detsember 2003) oli eesti mikrobioloog.

Ta lõpetas Tartu Ülikooli 1952. aastal. 

Ta töötas õppejõuna Tartu Ülikoolis taimefüsioloogia ja -biokeemia kateedris.

## Teoseid
*Viileberg, Laine 1966. *Mikrobioloogia praktikum: Tartu Riikliku Ülikooli bioloogiaosakonna üliõpilastele*. Tartu: Tartu Riiklik Ülikool, taimefüsioloogia ja taimebiokeemia kateeder.
*Tohver, Vello; Viileberg, Laine 1971. *Tööstusmikrobioloogia*. Tartu: Tartu Riiklik Ülikool, taimefüsioloogia ja -biokeemia kateeder.

## Pere
Tema tütar on Kai Saks.

## Viited
Berkemeyer

***Berkemeyer*** ehk ***Berkemeier*** oli eriti 16. ja 17. sajandil Põhja-Euroopas levinud joogiklaasi tüüp, nupp-peekrite hulka kuuluv röömeri eelkäija.

## Ajaloost
Varaseimad *Berkemeier*id esinevad leiumaterjalis alates 15. sajandi teisest poolest. Klaasitüüp püsis väikeste edasiarendustega tootmises ligi 150 aastat ning need olid eriti populaarsed Saksamaal ja Madalmaades.

## Kirjeldus
Erinevalt varasemast klaaspeekrist *[[Krautstrunk]]* (kapsajuurikakujuline peeker) on *berkemeyer*il nupud ainult alumises, õõnsa jalana kujundatud osas. Erinevalt hilisemast röömerist pole klaasiosa kõhukas, vaid laieneb kõrgemal ühtlase koonuse kujuliselt – ainult röömerile ülemineku vormides võib klaasi kuju olla pisut kumerduv. Jala välisserv võib olla kujundatud sopilisena.

Enamasti tehti *berkemeyer*eid rohekast metsaklaasist, kuid säilinud on ka läbipaistmatust klaasist peekreid. Välistatud polnud muud materjalid – 17. sajandi algusest pärineb vähemalt üks hõbedast ja kullatud *berkemeyer*i kujuline peeker, mis tehti Rheinhesseni aadlikule Philipp von Partenheimile.

## Eesti materjalis
Eesti materjalis dateeritud varasemad *Berkemeyer*id jäävad 16. sajandi esimesse poolde. Üks Küütri tänava jäätmekastist pärit tükk oli võimalik muu materjali alusel dateerida – sealse lampkasti leiuaines pärines valdavalt pärit 16. sajandi I poolest. See on tunnistuseks, et näiteks Tartus on neid koonusjaid ning nupulisi anumaid juba 16. sajandi alguses käibel olnud.

## Vaata ka
* Röömer
* *[[Passglas]]*

## Viited
Belfast (LAV)

**Belfast** on linn Lõuna-Aafrika Vabariigis Mpumalanga provintsis Nkangala ringkonnas Emakhazeni vallas.

Belfast asub Draakonimägedes 2025 meetri kõrgusel merepinnast ja on Lõuna-Aafrika Vabariigi üks külmema kliimaga ja kõrgemal asuvaid linnu. Alates 2009. aasta oktoobrist on linna ametlik nimi **eMakhazeni**.

Belfast on asutatud 1890. aastal Tweefonteini farmi maadele. Linn on saanud nime selle järgi, et farmi omanik Richard O'Neill oli pärit Belfastist Põhja-Iirimaalt.

Lõuna-Aafrika Vabariigi 2011. aasta rahvaloenduse andmetel oli Belfasti elanikest valgeid 52,56%, mustanahalisi aafriklasi 39,93%, värvilisi 4,37%, India või Aasia päritolu inimesi 2,64% ja teisi 0,49%. Afrikaani keelt pidas emakeeleks 57,10% inimesi, suulu keelt 12,34%, svaasi keelt 7,61%, inglise keelt 6,90%, ndebele keelt 5,28%, pedi keelt 3,41%, sotho keelt 2,40% ja tsonga keelt 2,23%.

## Viited
Tume triaad

**Tume triaad** on kombinatsioon, mis hõlmab järgmisi isiksusjooni: nartsissism (enesekesksus), makjavellism (kalduvus teistega manipuleerida) ja psühhopaatia (antisotsiaalsus, st empaatiavõime puudumine jms). Mitmed peavoolu kuuluvad uurijad on leidnud, et partnerivalikus kipuvad naised üldiselt eelistama tumeda triaadi isiksusjoontega mehi lühiajalisteks suheteks ja uuringud on ühtlasi näidanud, et seda ei seleta täiel määral ka tumeda triaadi joontega meeste suurem ekstravertsus, enesekindlus või füüsiline atraktiivsus.

## Viited
Morbecque

**Morbecque** (hollandi: *Moerbeke*) on vald Põhja-Prantsusmaal Nordi departemangus Hazebroucki kantonis.

## Viited
Nicolae Moga

**Nicolae Moga** (sündinud 25. oktoobril 1952 Constanțas) on Rumeenia poliitik, ta on Rumeenia Sotsiaaldemokraatliku Partei liige. Ta oli 24. juulist 2019 kuni 30. juulini 2019 Rumeenia siseminister.

Ta on lõpetanud Bukaresti Polütehnilise Instituudi energeetikateaduskonna soojusenergeetikuna.

Ta oli 24. juulist 2019 kuni 30. juulini 2019 Rumeenia siseminister.
Neuf-Berquin

**Neuf-Berquin** (hollandi: *Nieuw-Berkijn*) on vald Põhja-Prantsusmaal Nordi departemangus Hazebroucki kantonis.

Neuf-Berquinis sündis Prantsuse helilooja ja klarnetist Ferdinand Capelle.

## Viited
Renescure

**Renescure** on vald Põhja-Prantsusmaal Nordi departemangus Hazebroucki kantonis.

Renescure on küla, kus *[[Bonduelle]]* avas oma esimese konservitehase.

## Viited
Szklarska Poręba

**Szklarska Poręba** (saksa *Schreiberhau*) on linn Poolas Alam-Sileesia vojevoodkonnas Jelenia Góra maakonnas. Szklarska Poręba kesklinn asub Tšehhi piirist umbes 4 km kaugusel.

Asula on rajatud 1366. aasta paiku. Kuni 1945. aastani oli Saksamaa koosseisus. Linnaõigused sai Szklarska Poręba 1959. aastal.

Szklarska Poręba on oluline suusaspordi keskus.

## Viited
Stronie Śląskie

**Stronie Śląskie** (saksa *Seitenberg*) on linn Poolas Alam-Sileesia vojevoodkonnas Kłodzko maakonnas, Stronie Śląskie valla halduskeskus. Stronie Śląskie asub Tšehhi piirist umbes viie ja poole kilomeetri kaugusel.

Stronie Śląskie sai linnaõigused 1967. aastal.

## Viited
Merville (Nord)

**Merville** on vald Põhja-Prantsusmaal Nordi departemangus Hazebroucki kantonis. Linna lääneflaami nimi on *Mergem*.

## Märkimisväärsed hooned

Merville'i Püha Peetruse kihelkonnakirik on väga suure mahutavusega kihelkonnakirik, mille mõõtmed muudavad selle silmapaistvaks maamärgiks, mis on nähtav linnast märkimisväärsest kaugusest. Merville on Lille'i peapiiskopkonna kihelkond.

Lille'i diötseesi seminar asus varem Merville'is. See on samuti väga suur ehitis, mis on ehitatud neljakorruselise ristikäigu ümber, suure kabeli ja söögisaaliga ning majutusega enam kui 200 töötajale ja õpilasele. Vokatsioonide arvu vähenemisega suleti seminar 1970. aastal. Laialdased hooned hõivas lühikeseks ajaks usuõdede kogukond ning siis sai neist Lille'i diötseesi pelgupaiga- ja konverentsikeskus, roll, milles seda tänini kasutatakse.

Linna peaväljakul domineerib raekoda *(Hôtel de Ville)*, mis on ehitatud flaami renessanss-stiilis. See sisaldab väga kõrget kellatorni koos töötava avaliku kellaga.


Fail:Merville-town-hall.jpg|Merville'i raekoda
Fail:Merville-church-interior.jpg|Merville'i Püha Peetruse kihelkonnakirik


## Le Sart

Le Sart on väike küla umbes 2 km Merville'ist läänes. See on osa Merville'i vallast ja on linnaga ühendatud regulaarse bussiliiniga. Seal on väike kihelkonnakirik *Notre Dame des Affigés*.


Fail:LeSart-sign.jpg|Le Sarti külasilt
Fail:LeSart-centre.jpg|Le Sart: külakeskus
Fail:LeSart-church.jpg|Le Sart: kihelkonnakirik


## Viited
Steenbecque

**Steenbecque** (hollandi: *Steenbeke or Steenbeeke*) on vald Põhja-Prantsusmaal Nordi departemangus Hazebroucki kantonis.

## Viited
Laudi

**Laudi** (läänemurdes *tari*; Harjumaal *lasted*) on ree ristpuudele toetuv varbpõhi. 

Laudi valmistati kase-, kuuse- või sarapuu varbadest, mis ristsuunas vitstega läbi põimiti. Laudi asendus 20. sajandil laudpõhjaga.

Paiguti nimetati laudiks ka puidust laetaladele e. aampalkidele peentest palkidest või lattidest risti ehitatud rehealuse või rehetoa lage. 

## Vaata ka
*kodar
*painard
*kaust
*aisad

## Viited
Ramona Mănescu

**Ramona Nicole Mănescu** (sündinud 6. detsembril 1972 Constanțas) on Rumeenia jurist ja poliitik. Ta oli 24. juulist 2019 kuni 4. novembrini 2019 Rumeenia välisminister.

Ta on lõpetanud Bukaresti ülikooli õigusteaduskonna.

Ta oli aastatel 2000–2017 Rahvuslik-Liberaalse Partei liige.

Aastatel 2007–2013 oli ta Euroopa Parlamendi liige. 23. augustist 2013 kuni 26. veebruarini 2014 oli ta Rumeenia transpordi- ja taristuminister. Seejärel oli ta 1. juulist 2014 kuni 1. juulini 2019 uuesti Euroopa Parlamendi liige. Euroopa Parlamendis olles kuulus ta Euroopa Demokraatide ja Liberaalide (ALDE) fraktsiooni.

24. juulist 2019 kuni 4. novembrini 2019 oli ta Rumeenia välisminister.

## Isiklikku
Ramona Mănescu on abielus ja on kahe lapse ema.
Netsuke

**Netsuke** (jaapani keeles 根付, ne + tsuke 'juur' ja 'kinnitama') on miniatuurne enamasti figuraalne skulptuurike, mis kujunes praktilise esemena Jaapanis välja Tokugawa perioodil 17. sajandil. Funktsioonilt on see jaapani traditsioonilise taskuteta kimono vöö *[[obi]]* pöör, mille abil sai vastukaalu põhimõttel vöö külge kinnitada väikesi esemeid mahutava karbi *inrō* või muid esemeid, näiteks tubakakoti.

Üks kuulsaid netsukenikerdajate (*netsuke-shi*) perekondi oli Masanao.

Netsukeid kasutati umbes 1880. aastateni, pärast seda hakkas traditsioon hääbuma koos kimono kadumisega Jaapani igapäevarõivastusest.

## Materjalid
Nende sagedasim ja vanim materjal on pukspuu või pahk, alates 18. sajandi algusest valmistati netsukeid ka elevandiluust, morsakihvast ja sarvest, sajandi lõpus juba igasugustest materjalidest.

## Motiivid
Kujutatavate motiivide hulgas olid tegelased rahvajuttudest ja mütoloogiast, eriti seitse õnnejumalat, samuti loomad, lilled, viljad ja igapäevaelustseenid.  

## Viited

## Välislingid
* Netsuke. - Encyclopaedia britannica
* Netsuke, die japanischen Handschmeichler
Manfred Eicher

**Manfred Eicher** (sündinud 9. juulil 1943 Lindaus) on Saksa muusikaprodutsent ja kontrabassimängija. 

Manfred Eicher õppis Berliini Muusikaakadeemias ja mängis seejärel Berliini Filharmoonikute orkestris kontrabassi. Seejärel mängis ta Joe Viera ''free-jazz'''i trios kontrabassi, aga musitseeris ka koos Bob Degeni, Marion Browni ja Leo Smithiga. 

## Plaadifirma ECM Records

Aastal 1969 asutas Manfred Eicher koos Karl Eggeriga Münchenis plaadifirma ECM Records (*Edition of Contemporary Music*). ECM on salvestanud muu hulgas selliste džässmuusika artistide nagu Keith Jarrett, John Abercrombie, Jan Garbarek, Chick Corea, Gary Burton, Jack DeJohnette, Anouar Brahem, Dave Holland, Pat Metheny, Ralph Towner, Terje Rypdal ja Steve Kuhn loomingut.

Aastal 1984 ilmunud Arvo Pärdi "Tabula rasa" pani aluse ECMi uuele lääne klassikalisele muusikale keskenduvale sarjale „ECM New Series“. Seejärel on selles sarjas ilmunud kõik Arvo Pärdi olulisemate teoste esmasalvestused. Kokku on ECM salvestanud ja välja andnud üle paarikümne plaadi Arvo Pärdi muusikaga. Pärdi kõrval on ECM salvestanud Erkki-Sven Tüüri, Veljo Tormise, Helena Tulve, Heino Elleri ja Tõnu Kõrvitsa muusikat. Esitajate hulgas on Tõnu Kaljuste ja Eesti Filharmoonia Kammerkoor, Tallinna Kammerorkester, Vox Clamantis.

Sarjas ECM New Records on avaldatud ka Steve Reichi, John Adamsi, Meredith Monki ja Prantsuse helilooja Perotinuse muusikat.

ECMi salvestiste helil on väga selge ja läbipaistev helipilt (vastab motole "Kõige ilusam heli vaikuse kõrval"). Alates asutamisest on ECM tootnud üle 1600 plaadi. Enamik neist on tänapäevalgi saadaval.

## Filmimuusika
Ta on tootnud filmimuusikat Jean-Luc Godardi ja Theo Angelópoulose, Xavier Kolleri, Sandra Nettelbecki ja Christian Frei filmidele.

## Tunnustus

* 1999 Maarjamaa Risti V klassi teenetemärk
* 2002 Grammy auhind, aasta klassikalise muusika produtsent
* 2007 Saksamaa teeneteordeni suur teeneterist
* 2012 Prantsusmaa kunstide ja kirjanduse ordeni rüütel
* 2016 Eesti Muusika- ja Teatriakadeemia audoktor

Arvo Pärt on pühendanud Manfred Eicherile keelpilliorkestrile ja harfile kirjutatud teose "Festina lente" (1988/1990).

## Viited
Bousbecque

**Bousbecque** (hollandi: *Busbeke / Boesbeke*) on vald Põhja-Prantsusmaal Nordi departemangus Lambersarti kantonis.

## Vaata ka

* Ogier Ghiselin de Busbecq

## Viited
Euroopa Liidu ja Suurbritannia suhted

**[[Euroopa Liit|Euroopa Liidu]] ja [[Suurbritannia|Suurbritannia ja Põhja-Iiri Ühendkuningriigi]] suhted** ulatuvad tagasi Euroopa Majandusühenduse loomisse 1957. aastal. Suurbritannia on olnud oluline naaber, olnud Euroopa Majandusühenduse suurliige alates ühinemisest 1. jaanuaril 1973 (kui kuus riiki olid liikmed) ja olnud Euroopa Liidu liige kuni lahkumiseni 31. jaanuaril 2020.

## Ajalugu
Suurbritannia ühinemistaotlustele 1963. ja 1967. aastal pani veto Prantsuse president Charles de Gaulle, kes ütles, et "Suurbritannia majanduse mitmed aspektid, alates tööpraktikadest kuni põllumajanduse", on muutnud Suurbritannia Euroopaga kokkusobimatuks ja et Suurbritannia tekitas, mis tahes üleeuroopaliste projektide suhtes sügavat vaenu. Kui de Gaulle oli tagasi astunud Prantsuse presidendi töökohalt 1969. aastal, esitas Suurbritannia kolmanda ja eduka liitumistaotluse.

Alates 1977. aastast on nii Euroopa-meelsed kui ka Euroopa-vastased vaated erinevatel aegadel enamuse toetust saanud, kahe poole vahel on toimunud dramaatilisi muutusi. Suurbritannia Euroopa Ühenduse 1975. aasta rahvahääletusel toetas kaks kolmandikku Suurbritannia valijatest jätkuvat EÜ liikmesust. Liikmestaatuse kõigi aegade kõrgeim tagasilükkamine oli 1980. aastal, mis oli peaminister Margaret Thatcheri ametiaeg esimesel täisaastal. 65% oli vastu ja 26% pooldas liikmesust.

## Kaubandus
Suurbritannia kaupade ja teenuste eksport muudesse EL-i riikidesse oli 2017. aastal 274 miljardit naelsterlingit 616 miljardi naelsterlingi suurusest koguekspordist, mis on üldiselt vähenemas, kuna eksport muudesse riikidesse väljaspool EL-i on kiirenenud.

## Vaata ka
* Suurbritannia välissuhted
* Euroopa Liidu välissuhted

## Viited
Markiis (mööbel)

**Markiis** (prantsuse keeles *marquise settee* 'markiisi sohva') ehk ***loveseat*** (inglise keeles 'armuiste') on lai sirge esiküljega sohva, mille isteosa on kaetud lahtise padjaga või patjadega.

Mööbliesemel on laiust kahele inimesele, oli eriti levinud 18. sajandi Prantsusmaal, Inglismaal väga iseloomulik kuninganna Anne'i stiilile sisekujunduses.

## Viited
Markii

**Markii** on krahvist kõrgem ja hertsogist madalam kõrgaadlitiitel Prantsusmaal, Belgias, Suurbritannias ja Iirimaal, Itaalias, Hispaanias, Norras, Portugalis ning ka mujal maailmas, kus kasutati võrdväärse tiitli kohta teisi nimetusi. Markii abikaasa või tütre kohta öeldakse **markiis.**

Nimetus tuleb sõnadest "mark" ja "markkrahv", mis tähendas Frangi riigis ja hiljem Saksamaal piiriäärset riigiosa ning selle valitsejat.

## Vaata ka
* Markkrahv

## Viited
Quentin Fillon Maillet

**Quentin Fillon Maillet** (sündinud 16. augustil 1992 Champagnoles) on Prantsuse laskesuusataja. 

Suusatajate perest pärit noormees alustas sportlaskarjääri Saint-Laurent-en-Grandvaux' suusaklubis. 2012. aastal tegi ta oma suurvõistluste tuleristsed IBU karikavõistlustel, kus saavutas väga häid tulemusi. Seejärel valiti ta hooajaks 2013-2014 Prantsusmaa koondisse. Juba hooajal 2014-2015 sai ta osa nii meeste arvestuses kui ka segateatesõidus saavutatud võitudest. 

Pärast 12 individuaalse poodiumikoha saamist maailma karikavõistlustel sai ta esimese võidu karikavõistlustel 27. jaanuaril 2019 Anterselvas 15 km ühisstardiga sõidus. Ta võitis oma esimesed individuaalsed medalid 2019. aastal maailmameistrivõistlustel Östersundis, kus sai sprindis ja jälitussõidus kolmanda koha.

Ta on võitnud kahel tali-OM-il viis kuldmedalit, kolm hõbedat ja ühe pronksi. 

## MK-etappide võidud

## Välislingid
*Quentin Fillon Mailleti koduleht
*Quentin Fillon Maillet BiathlonResults.com leheküljel
*Quentin Fillon Maillet BiathlonWorld.com leheküljel
Lambersart

**Lambersart** on vald Põhja-Prantsusmaal Nordi departemangus Lille'i ringkonnas Lambersarti kantonis.

Vald piirneb Belgiaga. Ta jääb Lille'ist loodesse ning on Métropole européenne de Lille'i osa ja Lille'i eeslinn.

## Tuntud inimesi

* Jean Vercoutter, egüptoloog

## Sõpruslinnad

* Southborough, Suurbritannia, aastast 1992
* Viersen, Saksamaa aastast 1964
* Kaniv, Ukraina

## Viited
Markiis (katus)

**Markiis** on hoone välisseinal akna või rõdu kohal paiknev päikest varjav tekstiilkatus, tavaliselt raamil kokkurullitav või kokkuvolditav.

Võrreldes vabalt seisva päevavarjuga peetakse markiisi vähem külastajatele mõeldud ruumi võtvaks ning lihtsamaks avada ja sulgeda.

## Viited
Uus paavst

"**Uus paavst**" (originaalpealkirjaga "The New Pope") on Paolo Sorrentino loodud ja lavastatud draamasari, jätk tema 2016. aasta seriaalile "Noor paavst".

Peaosades on Jude Law, kes kehastab fiktiivset paavst Pius XIII ja John Malkovich, vastvalitud paavst Johannes Paulus III.

Seriaal esilinastus 10. jaanuaril 2020 Sky Atlanticu kanalil Itaalias. Eestis näitab sarja ETV2.

## Osatäitjad
### Peaosades
* Jude Law – paavst Pius XIII (sünninimega Lenny Belardo)
* John Malkovich – paavst Johannes Paulus III (sünninimega John Brannox)
* Silvio Orlando – kardinal Angelo Voiello, *[[camerlengo]]* ja Vatikani kardinal-riigisekretär; kardinal Hernández, Voiello vastaskandidaat konklaavil
* Cécile de France – Sofia, Püha Tooli turundusjuht
* Javier Cámara – kardinal Bernardo Gutiérrez, Püha Tooli nõuandja
* Ludivine Sagnier – Esther Aubry, Šveitsi kaardiväe liikme eksabikaasa
* Maurizio Lombardi – kardinal Mario Assente
* Mark Ivanir – Bauer, Püha Tooli suursaadik
* Henry Goodman – Danny, John Brannoxi teener
* Massimo Ghini – kardinal Spalletta, paavsti isiklik sekretär
* Ulrich Thomsen – doktor Helmer Lindegard

## Välislingid

* Koduleht
*
Comines

**Comines** (hollandi: *Komen*) on vald Põhja-Prantsusmaal Nordi departemangus Lambersarti kantonis.

## Geograafia

Comines asub Prantsusmaa-Belgia piiril ja on jaotatud kaheks osaks: Comines (Prantsusmaa) ja Comines (Belgia).

## Vaatamisväärsused

Cominesi kellatorn on kantud UNESCO maailmapärandi nimistusse.

## Viited
Gesta Hammaburgensis ecclesiae pontificum

"**Gesta Hammaburgensis ecclesiae pontificium**", tõlkes "**Hamburgi kiriku piiskoppide teod**", on Bremeni Adami ajavahemikus 1073–1076 koostatud neljaosaline kroonika.

See on üks tähtsamaid allikaid keskaegse Põhja-Euroopa kohta ja ühtlasi vanim kirjalik allikas, mis kirjeldab Põhja-Ameerika ranniku avastamist.

Kroonika kajastab viikingiaega ja keskendub konkreetsemalt Hamburgi-Breemeni peapiiskopkonna ja sealsete piiskoppide ajaloole alates piiskopkonna rajamisest 788. aastal Willehadi misjonitöö raames kuni Adama kaasaegse, piiskop Adalbert von Bremeni valitsusajani. Et piiskoppide võimu alla kuulus ka Skandinaavia, kajastab kroonika ka seal toimunut.

## Välislingid
*
Champagnole

**Champagnole** on vald Prantsusmaal Burgundia-Franche-Comté piirkonnas Jura departemangus. See on osa Franche-Comté kultuurilisest ja ajaloolisest piirkonnast ning 
omavalitsuste Champagnole Nozeroy Jura kogukonnast.
Selle elanikke nimetatakse Champagnolais'teks.

Champagnole linn asub Aini paremal kaldal, Londaine'iga ühinemisel asub Champagnole'i keskus nende kahe jõe piiril. Endiselt Aini paremal kaldal, selle teine lisajõgi Angillon loob piiri Ardoniga põhjas ning Crotenayga loodes ja läänes.

## Viited
Linselles

**Linselles** on vald Põhja-Prantsusmaal Nordi departemangus Lambersarti kantonis.

See on Métropole européenne de Lille'i osa.

17. augustil 1793 esimese koalitsiooni sõja ajal toimus seal Linsellesi lahing, kus Briti ja Hollandi ühendvägi võitis revolutsioonilise Prantsusmaa väge.

## Viited
Lompret

**Lompret** on vald Põhja-Prantsusmaal Nordi departemangus Lambersarti kantonis.

See on Métropole européenne de Lille'i osa.

## Viited
Wervicq-Sud

**Wervicq-Sud** (hollandi: *Zuid-Wervik*) on vald Põhja-Prantsusmaal Nordi departemangus Lambersarti kantonis Belgia piiri ääres. Wervicq-Sud on üks vanimaid endiselt säilinud külasid, ulatudes tagasi Rooma aegadesse.

Linna eraldab tema Belgia sõsarlinnast Wervikist Lysi jõgi.

## Galerii


Wervik-Zuud kasteel.jpg|'t Wit Kasteel
Pilt:Wervik-Zuud museum.jpg|Põllumajandusmuuseum


## Viited
La Madeleine (Nord)

**La Madeleine** on vald Põhja-Prantsusmaal Nordi departemangus Lille'i 1. kantonis.

See on Lille'i põhjapoolne eeslinn.

## Viited
Vela Luka

**Vela Luka** on Horvaatia väikelinn, mis paikneb Korčula saare lääneosas Aadria mere ääres Dalmaatsia rannikul.

## Viited
Karlovac

**Karlovac** on linn Horvaatia keskosas, Karlovaci maakonna halduskeskus.

Linn asub Kupa jõe kaldal.

## Viited

## Välislingid
Jelcz-Laskowice

**Jelcz-Laskowice** (saksa *Jeltsch-Laskowitz*) on linn Poolas Alam-Sileesia vojevoodkonnas Oława maakonnas, Jelcz-Laskowice valla halduskeskus. Jelcz-Laskowice asub Odra jõe paremal kaldal, ligi 9 km Oławast põhjas ja Wrocławi kesklinnast umbes 22 km kagus.

Jelcz-Laskowice linn moodustati 1987. aastal, kui liideti Jelczi ja Laskowice asulad.

Linnas asub busside ja veokite tootja Jelcz SA.

## Viited
Iuliu Winkler

**Iuliu Winkler** (ungari *Gyula Winkler*; sündinud 14. märts 1964 Hunedoaras) on ungarlasest Rumeenia insener ja poliitik. Ta oli detsembrist 2004 kuni aprillini 2007 Rumeenia asekaubandusminister. Juulist detsembrini aastal 2007 oli ta Rumeenia telekommunikatsiooni- ja informaatikaminister. Detsembrist 2007 on ta Euroopa Parlamendi liige.

Ta sündis aastal 1964 Hunedoaras etnilistest ungarlastest vanemate lapsena. Ta lõpetas aastal 1988 Timisoara Tehnikaülikooli, spetsialiseerudes elektroonikale ja telekommunikatsioonile.
Saint-Laurent-en-Grandvaux

**Saint-Laurent-en-Grandvaux** on vald Prantsusmaal Bourgogne-Franche-Comté piirkonnas Jura departemangus.


Saint-Laurent-en Grandvaux, mairie - img 42995.jpg|Saint-Laurent-en Grandvaux' raekoda
Saint-Laurent-en Grandvaux - img 42998.jpg|Püha Laurentsiuse kirik
Saint-Laurent-en Grandvaux, église - img 42996.jpg|Kirik
Gare de Saint-Laurent-en-Grandvaux.JPG|Saint-Laurent-en-Grandvaux' raudteejaam
Saint-Laurent-en Grandvaux, monument aux morts - img 42997.jpg|Sõja ausammas


## Viited
Ellen Mattson

**Ellen Mattson** (sündinud 22. septembril 1962 Uddevallas) on Rootsi kirjanik.

Üks tema tuntumaid romaane on "Lumi" (*Snö*, 2001) – ajalooline romaan, mille tegevus toimub 18. sajandi alguses. 

Ta on võitnud kirjandusauhindu, nende seas Svenska Dagbladeti kirjandusauhinna 1998 ja Selma Lagerlöfi auhinna 2011. 

Märtsis 2019 valiti Mattson Rootsi Akadeemia liikmeks.

## Tunnustus
* 1998 – Svenska Dagbladeti kirjandusauhind
* 2009 – Doblougi preemia
* 2011 – Selma Lagerlöfi auhind
* 2019 – valiti Rootsi Akadeemia liikmeks
Kodarregi

**Kodarregi** oli ühe hobusega veetav talvine veovahend.

## Ehitus
Kodarreele olid iseloomulikud 3–5 paari püsti jalastesse tapitud kodaraid ehk püstpuid, mis olid mõeldud reepõhja toestamiseks ja lumikatte peal sõitmisel kõrgemale tõstmiseks. Kodaraid ühendasid risti paigaldatud ristpuud või pakud, pikisuunas paigaldati kodaratele kaustad.

Mõnel pool tehti kodarad ja pakud ühest tükist (kodarpakust), puutüvi lõigati kandiliseks ja jäi ristpuuks, kaks oksajuppi jäid kodarateks, teisal tapiti pakud kodarate otsa. Kolmandal juhul valiti ristpuuks peenike puutüvi, millesse lõigati kodarapesad ja painutati ümber kodarate ülemiste otste tagasi. Tagasipainutamisel kinnitati tüve otsad selle keskosa külge puupulkadega. Seda ristpuud nimetati painardiks.

## Vaata ka
*madalregi
*kaustregi 
*regi
*sebaregi
*sidepulkregi

## Viited

## Välislingid
*Kodarregi, Eesti Rahva Muuseum
Evald Turgan

**Evald Turgan** (ka **Eevalt**; 29. detsember 1909 Tallinn – 25. juuli 1961 Tallinn) oli eesti viiuldaja ja pedagoog.

Ta lõpetas 1929. aastal Tallinna Linna Poeglaste Reaalgümnaasiumi ja 1931. aastal Tallinna Konservatooriumi (Johannes Paulseni klassis), täiendas end 1935, 1937 ja 1938 Pariisis Jules Boucherit’ juures.

Ta oli aastatel 1931–1944 Vanemuise orkestri kontsertmeister ja Tartu Muusikakooli viiuliõpetaja, viljeles kammermuusikat (moodustas keelpillikvarteti) ja kujundas Tartu muusikaelu. Esines solistina nii kodu- kui ka välismaal (Prantsusmaal, Soomes, Ungaris, Poolas). Oli 1944. aastal Tallinna Riikliku Konservatooriumi õppejõud. 

Turgan arreteeriti Nõukogude okupatsioonivõimude poolt 1944. aastal, ta viibis Magadani oblastis Sevvostlagi vangilaagris. Vabanes 1950, seejärel asumisel samas oblastis. Töötas kontsertmeistri ja dirigendina Magadani muusikateatris. Saabus tagasi Eestisse 1957.

## Välislingid
*Eesti kommunismiohvrid 1940–1991
Kristo Siimer

**Kristo Siimer** (sündinud 14. mail 1999 Tallinnas) on eesti laskesuusataja.

Individuaalvõistluse debüüdi maailma karikasarjas tegi Siimer 2019. aastal Austrias Hochfilzenis 10 km sprindis, kus saavutas 80. koha.

## Viited


## Välislingid

* Kristo Siimer IBU lehel
Grigori Štern

**Grigori Štern** (vene Григорий Михайлович Штерн; 6. august (vkj 24. juuli) 1900 Smila, Kiievi kubermang (tänapäeval Tšerkassõ oblast, Ukraina) – 28. oktoober 1941 Kuibõšev) oli juudi rahvusest Nõukogude sõjaväelane.

Grigori Štern oli pärit arsti perekonnast. 1918. aastal lõpetas ta gümnaasiumi. Punaarmees oli ta alates 1919. aastast. Samal aastal astus ta Venemaa Kommunistlikku (bolševike) Parteisse. Venemaa kodusõjas oli ta 2. Ukraina laskurdiviisi 1. diviisi staabi sõjakomissar, 46. laskurdiviisi ratsaväedivisjoni sõjakomissar ja sama diviisi poliitosakonna juhataja. Ta osales lahingutes Lõunarindel. 1920–1923 oli ta mitmetel juhtivatel ametikohtadel. 1923. aasta detsembrist kuni 1924. aasta oktoobrini osales Kesk-Aasias võitluses basmatšide vastu. Alates 1924. aasta oktoobrist oli Valgevene sõjaväeringkonnas 7. ratsaväediviisi poliitkomissar ja alates 1925. aasta aprillist sõjakomissar. 1926. aastal lõpetas ta Frunze-nimelise Sõjaväeakadeemia juures kõrgema juhtkonna täienduskursused ja 1929. aastal sama õppeasutuse idateaduskonna. 1926. aasta juulist kuni 1927. aasta oktoobrini oli ta 9. Putilovi ratsaväepolgu 2. ratsaväediviisi komandör ja sõjakomissar.

Aastatel 1931–1933 oli Štern kaitse rahvakomissari Kliment Vorošilovi sekretär. 1933–1935 oli ta kaitse rahvakomissari asjadevalitseja. 20. novembril 1935 sai ta diviisikomandöri auastme. 1937. aasta jaanuarist kuni 1938. aasta aprillini osales ta nõunikuna Hispaania kodusõjas.

Alates 1938. aasta maist oli Grigori Štern Kaug-Ida rinde staabiülem. 1938. aasta augustis oli ta 39. laskurkorpuse komandör ja juhtis võitlust Jaapani vägede vastu Hassani järve piirkonnas. 1938. aastal sai ta korpusekomandöri auastme. 1938. aasta sügisest kuni 1939. aasta juunini oli ta Üksiku punalipulise Kaug-Ida armee juhataja. 1939. aastal juhtis ta Nõukogude ja Mongoolia vägesid Halhõn goli lahingus. 29. augustil 1939 anti talle Nõukogude Liidu kangelase aunimetus. Talvesõjas juhtis Štern 8. armeed. 5. juunil 1940 anti talle kindralpolkovniku aukraad. Alates 1940. aastast oli ta Kaug-Ida rinde juhataja. 1941. aasta jaanuarist kuni juunini oli ta NSV Liidu õhukaitsevägede peavalitsuse juhataja. Alates 1937. aastast oli ta NSV Liidu Ülemnõukogu saadik. Aastatel 1939–1941 oli ta Üleliidulise Kommunistliku (bolševike) Partei Keskkomitee liige.

Grigori Štern arreteeriti 7. juunil 1941. Teda süüdistati spionaažis ja osaluses sõjaväelises vandenõus. Ta lasti Lavrenti Beria korraldusel ilma kohtuta maha. Štern rehabiliteeriti postuumselt 1954. aastal.

## Viited
Chocianów

**Chocianów** (saksa keeles *Kotzenau*) on linn Poolas Alam-Sileesia vojevoodkonnas Polkowice maakonnas, Chocianówi valla halduskeskus.

Asulat on esmamainitud 1284. aastal, linnaõigused sai 1894. aastal. Kuni 1945. aastani oli Saksamaa koosseisus.

## Viited
Kohtufotograafia

**Kohtufotograafia** on fotograafiavahendite ja -võtete süsteem, mida kasutatakse uurimistoimingute käigu ja tulemuste fikseerimisel, operatiiv-jälituslike ülesannete täitmisel ning kohtulike tõendite uurimisel.  

Kohtufotograafias tehakse vahet fotografeerimise eesmärkide ja fotografeeritud ala ulatuse vahel. Sõltuvalt sellest, mida ja kuidas on pildistatud, käsitletakse kohtufotograafias järgmisi fotografeerimise üldmeetodeid. 

## Lähtefoto
**Lähtefoto** on foto, millel on kujutatud uurimistoimingu piirkonnas olevad hooned, sissepääsuteed, piirded. Lähtefotosid võib vormistada nii joonpanoraamina kui ka ringpanoraamina. Lähtefotosid võib teha rohkem kui ühe. Reeglina valmistatakse lähtefoto fotograafi silmade kõrguselt. Vajadusel ja võimalusel tuleks lähtefoto teha kõrgemalt, haarates fotole suuremat ala ja saavutamaks fotol kolmemõõtmelist efekti. Lähtefoto tegemiseks saab kasutada edukalt droonifotot või fotoseeriat.

## Üldfoto

**Üldfoto** on foto, millel on kujutatud paikkonna või ruumi see osa, kus uurimistoimingut läbi viiakse. Fotol kujutatu hõlmab uuritavate objektide paiknemist teineteise suhtes ja ruumi asjassepuutuvate detailide suhtes. Üldfotosid tehakse erinevatest kohtadest. Üldfoto mõte on anda edasi objektide paiknemine ja seisukord täpselt sellistena, nagu nad on uurimistoimingu alustamise ajal. Enne fotografeerimist midagi ei muudeta. Pärast üldfotode valmistamist varustatakse paikkonnas või ruumis uurimistoimingus tähtsust omavad esemed numbertähistega ning valmistatakse uued üldfotod.

## Sõlmfoto
**Sõlmfoto** on foto, millel on kujutatud menetluses tähtsust omav ese või asjaolu. Sõlmfoto kadreeritakse viisil, kus asjaolu või ese katab kogu pildivälja. Kui ese on tähistatud, siis tehakse sõlmfoto nii, et ese jääks fotole koos eseme tähisega. Kui tähist eseme fotografeerimise ajaks veel pole, saab tähise esemele juurde panna.

## Detailfoto
**Detailfotol** on kujutatud üksiku objekti detaile. Detailfotoga antakse edasi pildistatava objekti üld- ja eritunnuseid. Objekti võib liigutada, et oleksid soodsad valgustus- või töötingimused. Vajadusel tehakse objektist mõõtkavafoto. 
 
## Viited
Saint-André-lez-Lille

**Saint-André-lez-Lille** (hollandi *Sint-Andries*, *Sint-Andries-Rijsel*) on vald Põhja-Prantsusmaal Nordi departemangus Lille'i 1. kantonis.

See on Métropole européenne de Lille'i osa.

## Sõpruslinnad

* Wieliczka, Poola
* Dormagen, Saksamaa

## Viited
Wambrechies

**Wambrechies** (hollandi *Wemmersijs*) on vald Põhja-Prantsusmaal Nordi departemangus Lille'i 1. kantonis.

Deûle'i kanal kulgeb läbi linna põhjast lõunasse.

## Sõpruslinn

* Kempen, Saksamaa, aastast 1972

## Viited
Põhja Pank

**Põhja Pank**  oli 1919. aastal asutatud pank Eestis, mis ühines 1928. aastal ühines Tallinna Krediit Pangaga.

## Viited
Bondues

**Bondues** on vald Põhja-Prantsusmaal Nordi departemangus Lille'i 2. kantonis.

## Sõpruslinnad

* Haywards Heath, West Sussex, Inglismaa (aastast 1992)
* Wülfrath, Saksamaa (aastast 2003)

## Viited
Marcq-en-Barœul

**Marcq-en-Barœul** on vald Põhja-Prantsusmaal Nordi departemangus Lille'i 2. kantonis.

See on Lille'i kirdepoolne eeslinn ja Métropole européenne de Lille'i osa. Marcq-en-Barœul on tuntud kui Lille'i jõukaim eeslinn, see on osa Lille'i *triangle d'or*ist ('kuldne kolmnurk'). Sealne kinnisvara on kallis, eriti Grand Boulevardi ja hippodrome des Flandresi ääres. Linnas asub ka üks rahvusvahelise erakolledži ja lütseumi École Jeannine Manueli linnakutest.

## Sõpruslinnad

* Ealing, Inglismaa, Suurbritannia
* Gladbeck, Saksamaa
* Poggibonsi, Itaalia
* Kuurne, Belgia

## Viited
Mouvaux

**Mouvaux** on vald Põhja-Prantsusmaal Nordi departemangus Lille'i 2. kantonis.

See on Métropole européenne de Lille'i osa.

## Sõpruslinnad

* Buckingham, Inglismaa
* Neukirchen-Vluyn, Saksamaa

## Viited
Haridus- ja Rahandusdirektooriumi trükikäitiste trükikoda

**Haridus- ja Rahandusdirektooriumi trükikäitiste trükikoda** oli 1941.-1942. aastal moodustatud ühing, kuhu olid liidetud 1940. aastal üle Eesti natsionaliseeritud, peamiselt ajalehti välja andvad trükikojad. Kõikidele trükikodadele määrati ühtne nimi.

Eelnevalt 1940. aastal oli ühingu nimetus **Majandus- ja Transpordidirektooriumi trükikäitiste trükikoda**. 

Ühingusse olid liidetud
* endine "Sakala" trükikoda *(Viljandi)*
* endine "Postimees" *(Tartu)*
* endine O./Ü. K. Mattiesen *(Tartu)*
* endine "Tallinna Eesti Kirjastus-Ühisus" *(Tallinn)*
* endine "Rakvere Ühistrükikoda"; *(Rakvere)*
* endine "Eesti Kirjastuse O/üh. Täh" (*Võru)*
* endine "Pärnutrükk" *(Pärnu)*
* endine "Ühendatud J. Meisteri ja O. Lepiku trükikoda" *(Valga)*
* endine "Koit" trükikoda *(Narva)*
* endine Johannes Heidmets trükikoda *(Põltsamaa)*
* endine A. Linter & Moreii trükikoda *(Petseri)*
* ...?

Hiljem sai ühingu nimeks **Majandus- ja Rahandusdirektooriumi trükikäitiste trükikoda**.

## Viited
Marquette-lez-Lille

**Marquette-lez-Lille** (hollandi *Market(t)e*) on vald Põhja-Prantsusmaal Nordi departemangus Lille'i 1. kantonis.

See on Métropole européenne de Lille'i osa.

## Mälestusmärk

* Grands Moulins de Paris

## Sõpruslinnad

* Fredersdorf-Vogelsdorf, Saksamaa
* Sleaford, Lincolnshire, Inglismaa (aastast 1999)

## Viited
Akrüülkiud

**Akrüülkiud** on sünteeskiud, mida valmistatakse polüakrüülnitriilist. See on polümeerne ühend, mis koosneb ligi 1900 akrüülnitriili monomeerist ning mille molekulmass on ligi 100 000.

## Ajaloost

1930. aastatel uuriti polüakrüülnitriili kasutamist sünteeskiudude toorainena ja 1941. aastal sünteesis DuPont Co esimese akrüülkiu, mille patenteeris kaubamärginimetuse Orlon all. 1942. aastal toimus polüakrüülnitriilkiu katseketrus, kuid suures kogustes ei toodetud akrüülkiudu enne 1950. aastaid. 1950. aastal tõi The Du Pont Corporation turule villasarnase akrüüli tänapäevasele tuttaval kujul.

Akrüülkiud kuulub enim modifitseeritud kiudude hulka. Definitsiooni kohaselt on akrüülkiuga tegemist siis, kui see sisaldab vähemalt 85% akrüülnitriili monomeere. Kui sisaldus on väiksem, vähimalt 35%, nimetatakse kiudu modifitseeritud akrüüliks ehk modakrüüliks.

2006. aastal olid suurimad akrüülkiutootjad Hiina, Lääne-Euroopa ja Türgi.

## Omadused
Akrüülkiu staapelkiu pikkus on 25–150 millimeetrit. Kiu niiskussisaldus on väike ja see elektriseerub kergesti.

Akrüülkiud kuulub kergete kiudude hulka, meenutab katsumisel villa ja akrüülkiust tooted on soojad, pehmed, kerged ning vähekortsuvad. Akrüüllõngast tooteid pole üldiselt vaja triikida.

Akrüüllõnga ja sellest valmistatud esemeid iseloomustab suurepärane vastupidavus päikesevalguse, hallituse, mikroorganismide ja kõdunemise suhtes. Riidekoi vastsed akrüülkiudu ei söö, küll võivad nad aga süüa akrüül- ja villakiust segalõnga.

Erinevalt naturaalsest villast on akrüülkiud tundlik kuumuse suhtes, akrüülkiust ese süttib kergesti ja põleb suure leegiga.

## Kasutamine
Akrüülkiudu segatakse peamiselt lambavilla, mohääri, kašmiiri või puuvillkiuga. Püksiriide, vabaajarõivaste ja laste ülerõivaste kangaste jaoks segatakse akrüüli ka muude sünteeskiududega.

Väga palju toodetakse akrüülkiust trikotaažtooteid, näiteks dresse, silmkoes kampsuneid jm. Akrüülkiust tehakse ka parukaid.

Materjal on kergesti hooldatav, kuid ei talu trummelkuivatust ning kudumeid ei tohi kuumniiskelt töödelda, st aurutada.

## Keskkonnamõju
Plymouthi ülikooli juures tegutsev uurimisrühm analüüsis 2010. aastatel 12 kuu jooksul, kuidas käituvad koduste majapidamiste pesumasinais erinevad sünteeskiud erinevatel temperatuuridel ning erinevaid pesuaineid kasutades ja kui palju tekib selle juures mikroplasti. Tulemused olid jahmatavad: iga pesutsükliga võib sünteeskiust esemetest vette jääda enam kui 700 000 mikroskoopilist plastiosakest. Mikroplastiosakesed majapidamiste reovees läbivad osaliselt veepuhastusjaamade filtrid ning jõuavad jõgedesse ning maailmamerre. 

Akrüülkiud oli kõige suurem mikroplasti tekitaja: akrüülkiust esemete pesu võis anda kuni 730 000 mikroplastiosakest pesukorra kohta, viis korda enam kui polüestri-puuvilla segakiud ja umbes poolteist korda enam kui polüesterkiust esemete pesemine.

## Viited

## Välislingid
[ Sünteetilised kiud (2)](https://evm.ee/uploads/files/Kanut/S_nteetilised%20ja%20anorgaanilised%20kiud%20_(2_).pdf)
Mons-en-Barœul

**Mons-en-Barœul** on vald Põhja-Prantsusmaal Nordi departemangus Lille'i 3. kantonis.

See on Lille'i linna agul ja külgneb sellega kirdes. Mons-en-Barœuli nimi tähendab mäge Barœulis, linn on ehitatud kergele künkale; Barœul oli endine territoorium (vaata ka Marcq-en-Barœul). Enne 16. sajandit on sellest maakonnast, mis oli ainult maapiirkond, vähe teada. 18. sajandi kaardid näitavad Mons-en-Barœuli väikese ilma kirikuta külana, taludega, mis olid hajutatud piki Lille'i-Roubaix' maanteed. See on Fivesi ringkonna, mis nüüd on Lille'i osa, endine sõltlane.

## Inimesi

* Michel Butor sündis Mons-en-Barœulis.

## Viited
Ronchin

**Ronchin** on vald Põhja-Prantsusmaal Nordi departemangus Lille'i 4. kantonis.

See on Métropole européenne de Lille'i osa.

## Viited
Susan Brownmiller

**Susan Brownmiller** (sünninimi **Susan Warhaftig**; 15. veebruar 1935 – 24. mai 2025) oli Ameerika Ühendriikide feministlik ajakirjanik, kirjanik ja aktivist.

Tema tuntuim teos on 1975. aastal ilmunud *Against Our Will: Men, Women, and Rape* ("Meie tahte vastaselt: mehed, naised ja vägistamine"). Raamatus väidab Brownmiller, et mehed kasutavad vägistamist oma domineerimise põlistamiseks ning naiste hirmu all hoidmiseks. New York Public Library valis teose üheks 20. sajandi 100 olulisema teose seast. Tema isiklik arhiiv on hoiul Harvardis, Arthur ja Elizabeth Schlesingeri nimelises Ameerika naiste ajaloo raamatukogus.

## Varasem elukäik
Brownmiller sündis New Yorgis Brooklynis. Lapsena käis ta kaks korda nädalas East Midwoodi juudi kultuurikeskuses õppimas heebrea keelt ja juudi ajalugu. Ta õppis 1952 kuni 1954 stipendiumiga Cornelli Ülikoolis, kuid ei lõpetanud seda. Hiljem õppis ta New Yorgis näitlemist.

## Karjäär
Ta töötas 1959–1960 ajakirja *Coronet* tegevtoimetaja assistendina, 1961–1962 *Albany Report*i toimetajana ja 1963–1964 *[[Newsweek]]*i sisepoliitika toimetuses. 1960. aastate teisel poolel oli ta NBC-TV reporter Philadelphias, kirjutas artikleid *The Village Voice*'ile ja töötas ABC-TV uudistetoimetuses. Alates 1968 oli ta vabakutseline ajakirjanik ja kirjanik, kelle raamatuarvustused, esseed ja artiklid ilmusid regulaarselt väljaannetes nagu *[[The New York Times]],* *Newsday,* *The New York Daily News,* *[[Vogue]],* and *The Nation.*

## Teosed

* *Shirley Chisholm: A Biography* (Doubleday, 1970)
* *Against Our Will: Men, Women, and Rape* (Simon and Schuster, 1975)
* *Femininity* (Linden Press/Simon & Schuster, 1984)
* *Waverly Place* (Grove Press, 1989)
* *Seeing Vietnam: Encounters of the Road and Heart* (Harper Collins, 1994)
* *In Our Time: Memoir of a Revolution* (Dial Press, 1990)
* *My City High Rise Garden* (Rutgers University Press, 2017)
Hobuselihaskandaal

**Hobuselihaskandaal** oli skandaal Euroopa piirkondades, kui veiselihatoitudena pakutavate toitude koostises leiti deklareerimata või valesti deklareeritud hobuseliha, mõnedel juhtudel leiti veiseliha asemel ainult hobuseliha. Leiti ka veiselihatooteid, mis sisaldasid muude loomade liha, näiteks sealiha. Juhtum tuli avalikkuse ette 15. jaanuaril 2013. aastal, kui teatati hobuse DNA leidmisest Iirimaa ja Suurbritannia supermarketites müügil olnud külmutatud veiselihaburgerites.

Juhtum puudutas ka Eestit, kus müüdi märgistusel kajastamata hobuseliha sisaldavaid konserve ning tarniti lihatööstusele tooraineks veiseliha asemel hobuseliha.

## Viited
Suurbritannia ja Šveitsi kaubandusleping

**Suurbritannia ja Šveitsi kaubandusleping** on kaubandusleping Suurbritannia ja Põhja-Iiri Ühendkuningriigi ja Šveitsi Konföderatsiooni vahel. Kaubandusleping koostati 20. veebruaril 2019 ja eeldatavasti jõustub pärast üleminekuperioodi lõppu. Suurbritannia ja Šveitsi vaheline kaubanduskokkulepe on aluseks Suurbritannia ja Šveitsi majandus- ja kaubandussuhetele pärast Ühendkuningriigi lahkumist Euroopa Liidust.

Suurbritannia ja Šveitsi leping hõlmab:

* kaubavahetust - sealhulgas sätted päritolureeglite, soodustariifide ja -kvootide ning mittetariifsete meetmete kohta
* geograafilised tähiseid - neid tähiseid kasutatakse toote identifitseerimiseks, mille kvaliteet, maine või muud omadused on seotud päritolustaatusega
* riigihankeid

Leping ei sisalda mõnda vabakaubanduslepingutes tavaliselt leiduvat sätet. Näiteks teenuste ja intellektuaalomandi õiguste osas.

## Vaata ka

* Suurbritannia majandus
* Šveitsi majandus

## Viited
Eesti Kirjanike Liidu aastapreemia

**Eesti Kirjanike Liidu aastapreemia** oli kirjandusauhind, mida anti Eestis välja aastatel 1990–1993.

## Preemia laureaadid

### 1990
* proosa: Heino Kiik ("Arve Jomm")
* luule: Paul-Eerik Rummo ("Saatja aadress")
* laste- ja noorsookirjandus: keskkoolide õppematerjal "Eesti ajalugu", koostaja Silvia Õispuu, autorid Jüri Ant, Küllo Arjakas, Toomas Karjahärm, Mart Laar ja teised
* kirjanduskriitika: Bernard Kangro ("Eesti kirjakuulutaja eksiilis")
* publitsistika: Jaan Kaplinski (kodu- ja välismaises perioodikas avaldatud artiklite ja esseede eest)
* ilukirjanduslik tõlkekirjandus:
*: Enn Soosaar (William Faulkneri eestindamine)
*: Anu Saluäär (Skandinaavia kirjanduse eestindamine)

### 1993
...
* laste- ja noorsookirjandus: Aino Pervik ("Kallis härra Q" ja "Sookoll ja sisalik")

## Vaata ka
* Juhan Smuuli nimeline kirjanduse aastapreemia
* Eesti Kultuurkapitali kirjanduse sihtkapitali aastapreemia
Kaustregi

**Kaustregi** oli ühe hobusega veetav talvine veovahend. See oli varasema talureena kodarree üks eelkäija. 

Kaustreel olid madala peaga looduskõverad või painutatud jalased ning kolm-neli paari püsti jalastesse tapitud kodaraid ehk püstpuid, mis olid mõeldud reepõhja toestamiseks ja lumikatte peal sõitmisel kõrgemale tõstmiseks. Reepikkused kaustad olid pikisuunas tapitud kodarate otsa. 

Lihtne kaustregi oli veel 20. sajandi alguses tuntud kitsal alal Tallinnast Pärnuni. Kaustregi oli kasutusel ka naabrite juures: Kuramaal ja Soome lääneosas. Selle reetüübi tõrjus välja idapoolselt naaberalalt üle sebaregi.

## Vaata ka
*kodarregi 
*madalregi
*regi
*sebaregi
*sidepulkregi

## Viited
Suurbritannia ja Lõuna-Korea kaubandusleping

**Suurbritannia ja Lõuna-Korea kaubandusleping** on kaubandusleping Suurbritannia ja Lõuna-Korea vahel. Kaubandusleping koostati 9. septembril 2019 ja eeldatavasti jõustub pärast üleminekuperioodi lõppu. Leping on aluseks Suurbritannia ja Lõuna-Korea vahelistele majandus- ja kaubandussuhetele. See asendab ELi ja Lõuna-Korea kaubanduslepingu.

See kaubanduskokkulepe hõlmab: kaupade ja teenustega kauplemist, sealhulgas sätteid päritolureeglite, soodustariifide ja -kvootidega, intellektuaalomandit, sealhulgas geograafiliste tähiseid, tehnilisi tegureid, kaubandustõkkeid, kaubanduse parandusmeetmeid, sanitaar- ja fütosanitaarmeetmeid, tolli ja kaubanduse hõlbustamist, reegleid konkurentsi kohta, läbipaistvust, vaidluste lahendamist ja riigihankeid.

## Vaata ka

* Suurbritannia majandus
* Lõuna-Korea majandus

## Viited
Perth

**Perth** on mitme koha nimi.

* Perth (Austraalia), Lääne-Austraalia osariigi keskus
* Perth (Šotimaa), linn Šotimaal
* Perth (Tasmaania), linn Tasmaanias
* Perthi jõgi Uus-Meremaal
* Perthshire ehk Perthi maakond
Beaucamps-Ligny

**Beaucamps-Ligny** on vald Põhja-Prantsusmaal Nordi departemangus Lille'i 6. kantonis. See moodustati 1927. aastal Beaucampsi ja Ligny-en-Weppesi ühendamisega.

## Viited